# **DECIZIA ETAPEI DE ÎNCADRARE**

## Nr. număr din 31.07.2017

(Proiect)

Ca urmare a solicitării de emitere a acordului de mediu adresate de **TIMOREX IMPEX SRL RO** , cu sediul în Str. MORII , Nr. 1, Zalău , Judetul Sălaj, ., înregistrată la APM Salaj cu nr. 3871/05.07.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 31.07.2017, că proiectul **CONSTRUIRE ATELIER PRELUCRARI METALICE** propus a fi amplasat în Loc. Zalău, str. Morii, nr.1, jud. Sălaj, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

 b) Caracteristicile proiectului:

b1) Mărimea proiectului:

Prin proiect se propune realizarea următoarelor lucrări:

 Investitorul doreste sa realizeze o hala cu destinatia Atelier de prelucrari metalice , amplasata in localitatea Zalau, in intravilan, pe strada Morii in zona cu functiunea dominanta activitati econmice cu caracter industrial.

 Structura este realizata din stalpi si grinzi metalice, inchideri cu panouri sandwich, compartimentariel cu panouri sandwich, tamplaria din PVC cu geam termopan.

 Regimul de inaltime pentru cladire este Parter, cu dimensiunile maxime in plan de 20,31 x 10,36 m,

 Hala de productie cuprinde urmatoarele functiuni:

 **PARTER:**

1. HALA DE PRODUCTIE S= 193,40 mp;
2. VESTIAR S= 7,15 mp;
3. GRUP SANITAR S= 4,17 mp;

 **Indici spatiali constructie rezultata :**

 Suprafata teren : 884 mp

 - Arie construita parter (Acp): 210,41 mp

 - Aria utila (Au): 204,72 mp

 - Aria desfasurata (Ad): 210,41 mp

 - nr.nivele: 1

 - inaltimea libera a halei: 5,60 m

 - Inaltimea la streasina : +5,62 m

 - inaltimea max. la coama : + 6,69 m

 - volumul construit : 1239,40 mc

 Activitatea desfasurata in hala de productie va fi prelucrarea laminatelor metalice prin aschiere in vederea obtinerii de piese si subansamble la comanda beneficiarilor.

 Numar locuri de parcare : 4 – P

b2) cumularea cu alte proiecte: - nu este cazul;

b3) utilizarea resurselor naturale:

 **Alimentarea cu apa** a obiectivului, va fi prevazuta cu apa curenta de la reteaua de apa din localitate, racordul va fi realizat din conducta existenta, adusa la limita de proprietate, montat intr-un camin de vizitare prevazut cu apometru.

b4) evacuarea apelor uzate:

 **Apele uzate menajere** colectarea **apelor menajere** provenite de la grupurile sociale şi a **apelor provenite de la igienizarea spaţiilor,** acesteavor fi conduse printr-o conducta de PVC in bazinul de vidanjare propus;

**Apele pluviale –** Pentru colectarea apelor pluviale de pe suprafata incintei, se vor amenaja rigole betonate, in general de-a lungul cailor de acces. Apele pluviale colectate de rigole vor fi racordate la canalizarea pluviala de incinta prin intermediul gurilor de scurgere cu decantare, apoi, vor fi deversate in vale.

**Alimentarea cu energie termică :**

Pentru asigurarea apei calde menajere pe perioada de vara si partial pe perioada de iarna va fi instalat un panou solar.Pentru încălzirea spațiilor și prepararea apei calde se va utiliza o centrală termică electrica care va deservi aerotermele din hala de productie.

**Alimentare cu energie electrica**: Alimentarea cu energie electricase va face din reteaua existenta la reteaua furnizorului SC ELECTRICA SA. Bransamentul electric se va face conform solutiei data de furnizor, iar instalatia de alimentare cu energie electrica se va face numai de la bransament in interiorul cladirii.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: - Lucrările provizorii necesare organizării incintei constau în amenajarea unei magazii pentru depozitarea materialelor și a unei baraci pentru muncitori și scule, va fi amenajat un punct de prim ajutor dotat cu trusa sanitara și se va asigura alimentarea cu apă potabilă și amenajarea unui grup sanitar. Materialele de construcție, precum cărămizile, nisipul, se vor putea depozita și în incinta proprietății, în aer liber, fără măsuri deosebite de protecție. Se va asigura existenta unui tablou electric, punct PSI – în apropierea imediată a unei surse de apă, un platou de depozitare a materialelor.

Din punct de vedere a protecției mediului, se vor lua măsuri specifice pe perioada realizării construcției:

* evitarea poluării accidentale a factorilor de mediu pe toată durata execuției
* managementul deșeurilor rezultate din lucrările de construcții va fi în conformitate cu legislația specifică de mediu și va fi atât în responsabilitatea titularului de proiect, cât și a constructorului ce realizează lucrările
* se vor amenaja spații ce au ca destinație depozitarea temporară a deșeurilor rezultate în timpul realizării construcțiilor, în conformitate cu OUG 78/2000 privind regimul deșeurilor;acestea vor fi transportate și depozitate pe bază de contract cu unitățile și în amplasamentul stabilit de Primăria Dobrin;
* nu se vor depozita materii prime, materiale sau deșeuri în afara perimetrului amenajat al obiectivului

La executarea lucrărilor se vor respecta normele în vigoare sanitare, PSI, de protecție a muncii și de gospodărire a apelor și deșeurilor.

Nu se vor realiza lucrări de întreținere și reparații ale utilajelor și mijloacelor de transport în cadrul obiectivului de investiții; alimentarea cu carburant se va realiza numai prin unități specializate autorizate.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate:

- se vor respecta prevederile legislaţiei specifice în domeniul protecţiei mediului, OUG nr.

 195/2005 privind protecţia mediului aprobată prin Legea nr. 265/2006 cu modificările şi

 completările ulterioare.

c) Localizarea proiectului:.

c1) utilizarea existentă a terenului: conform certificatului de urbanism nr. 750/20.06.2017 emis de Primaria Municipiului Zalău**,** terenul este situat ȋn zona de unităţi industriale şi depozitare potrivit PUG şi se află ȋn proprietatea titularului;

c2) relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

c3) capacitatea de absorbţie a mediului: nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: punctual pe perioada de execuţie;

d2) natura transfrontieră a impactului:- nu este cazul;

d3) mărimea şi complexitatea impactului: în perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport.

d4) probabilitatea impactului: redusă, pe perioada de execuţie şi funcţionare;

d5) durata, frecvenţa şi reversibilitatea impactului: perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

 **Condiţiile de realizare a proiectului:**

1. Respectarea prevederilor art. 22 alin. (1) din HG nr. 445/2009: ,,În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Realizarea reţelelor de canalizare etanşe pentru a preveni poluarea solului şi a pânzei freatice.
6. Respectarea prevederilor Ord. 119/2014, privind nivelul de zgomot.
7. Interzicerea depozitării direct pe sol a deşeurilor sau a materialelor cu pericol de poluare.
8. Conform art. 49, alin. 3-4 din Ordinul MMP nr. 135 din 2010 privind aprobarea Metodologiei de aplicare a evaluării impactului asupra mediului pentru proiecte publice şi private: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

In sedinta CAT din 17.07.2017 s-au solicitat urmatoarele acte/avize:

* punct de vedere

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin